બી.ટેક. કર્યા બાદ જ્યારે એક યુવક પ્રથમ વાર પૂનાથી નોકરીમાંથી ૪૦ દિવસની રજા લઈ બોમદિલા આ બાળકોને ગણિતનો ‘કેસ કોર્સ’ કરાવવા આવ્યો ત્યારે તે ખુદ નહોતો જાણતો કે, એક દિવસ આ કાર્ય તેના જીવનનું લક્ષ્ય બની જશે. ૨૦૦૯માં નોકરી છોડી સંઘનો આ સમર્પિત સ્વયંસેવક આજે અરુણાચલના અંતરિયાળ વિસ્તારોમાં બાળકોને સાદી ભાષામાં ગણિત ભણાવી રહ્યો છે. દર વર્ષે ૫થી ૮ જગ્યાએ શાળાઓ લગાવી ૭૦ દિવસમાં આખેઆખો અભ્યાસક્રમ પૂર્ણ કરી દેવામાં આવે છે. સેવા ભારતીના આહ્વાન પર કેટલાક યુવાઓ ૬ મહિનાથી માંડી આખું વર્ષ અહીં ભણાવવા આવે છે. પૂર્ણમયી આર્કિટેકની પદવી મેળવ્યા બાદ હર્ષદા, બાયો મેડિકલ એન્જિનિયરીંગ પૂરી કરી રાધિકા અને એમએસસી બાદ સ્નેહા જેવી યુવતીઓએ અરુણાચલમાં ૬ મહિના સુધી આ બાળકોને ભણાવ્યાં. હવે તો અંગ્રેજી ગ્રામર અને એપીએસસીની પરીક્ષાની તાલીમ પણ કેટલાક સેવાભાવી યુવાઓ આપી રહ્યા છે. સરકારી શાળાઓમાં આચાર્યની પરવાનગીથી ચાલનારા અભ્યાસક્રમમાં વિદ્યાર્થીઓને સુસંસ્કૃત અને દેશભક્ત નાગરિક બનાવવા માટે પ્રેરિત કરવામાં આવે છે. અઠવાડિયામાં એક વખત દેશભક્તિ ગાયન થાય છે અને મહાપુરુષોની વાર્તાઓ પણ સંભળાવવામાં આવે છે. સમય સમય પર કારકિર્દી માર્ગદર્શન શિબિર પણ યોજવામાં આવે છે, જેમાં જાણીતા અને સફળ માર્ગદર્શકોને માટે આમંત્રવામાં આવે છે.